**FINANSINIŲ ATASKAITŲ 2015 METŲ II KETVIRČIO TARPINIŲ ATASKAITŲ**

**SUTRUMPINTAS AIŠKINAMASIS RAŠTAS**

# I. BENDROJI DALIS

Šiaulių miesto savivaldybės administracija (toliau Savivaldybės administracija) yra

savivaldybės įstaiga.

Savivaldybės administracijos buveinės adresas: Vasario 16 - osios g. 62, Šiauliai.

Teisinė forma – Savivaldybės biudžetinė įstaiga.

Veiklos rūšis – Lietuvos Respublikos savivaldybių veikla.

Savivaldybės administracijos tikslas – įgyvendinti teisės aktų nustatytas funkcijas kuo efektyviau tenkinant bendruomenės interesus.

Savivaldybės administracijai vadovauja Savivaldybės administracijos direktorius. Jis yra įstaigos vadovas.

Vienas iš savivaldybės administracijos lėšų šaltinių – savivaldybės privatizavimo fondo lėšos.

Šiaulių miesto savivaldybės Privatizavimo fondo (toliau Fondas) lėšų apskaitą tvarko Finansų skyrius.

Privatizavimo fondo ataskaitos sudarytos vadovaujantis Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, viešojo sektoriaus apskaitos ir finansinės atskaitomybės standartais (VSAFAS), kitais teisės aktais ir buhalterinės apskaitos tvarkymo, finansinių ir biudžeto vykdymo ataskaitų rengimo rekomendacijomis.

Fondo lėšos pervedamos į atskirą atsiskaitomąją sąskaitą Nr. LT74 7180 0000 0014 2707, esančią AB Šiaulių Bankas Šiaulių filiale.

Fondas kontroliuojamų ir (arba) asocijuotųjų subjektų neturi.

Fondo finansiniai metai prasideda sausio 1 d. ir baigiasi gruodžio 31d.

2015 metų II ketvirčio Finansinių ataskaitų rinkinys sudarytas pagal 2015 m. birželio 30 dienos duomenis eurais ir centais.

Privatizavimo fondo veiklos nutraukimas numatomas nuo 2016 m. sausio 1 d. pagal Lietuvos Respublikos Finansų ministerijos 2015-03-05 rašte „Dėl įstatymų, seimo ir vyriausybės nutarimų projektų“ pateiktą informaciją.

**II. APSKAITOS POLITIKA**

Apskaitos politika aprašyta Finansinių ataskaitų 2014-12-31 aiškinamajame rašte.

**III. AIŠKINAMOJO RAŠTO PASTABOS**

Šiaulių miesto savivaldybėje Valstybei nuosavybės teise priklausantį, perduotą savivaldybei

patikėjimo teise ar Savivaldybei nuosavybės teise priklausančiu ilgalaikiu materialiuoju turtu disponuoja Turto valdymo skyrius. Turto pardavimus (aukcionus) organizuoja šio skyriaus Privatizavimo ir viešųjų pirkimų poskyris. Viso naudojamo turto apskaitą tvarko Apskaitos skyrius.

2012 m. Šiaulių miesto savivaldybėje buvo įgyvendintas projektas „Finansų valdymo bei apskaitos ir atskaitomybės sistemos, atitinkančios Lietuvos Respublikos finansų ministerijos patvirtintą VSAFAS koncepciją, sukūrimas ir įdiegimas Šiaulių miesto savivaldybėje“, finansuojamas iš Europos Sąjungos Socialinio fondo pagal priemonę „Viešojo administravimo subjektų sistemos tobulinimas“. Buvo įdiegta finansų valdymo ir apskaitos informacinė sistema „Biudžetas“ ir 2013-01-31 Šiaulių miesto savivaldybės administracijos direktoriaus įsakymu Nr. A-124 „Dėl Šiaulių miesto savivaldybės apskaitos patvirtinimo“ patvirtintas Šiaulių miesto savivaldybės privatizavimo fondo buhalterinės apskaitos vadovas.

Gautos lėšos iš privatizavimo sandorių bei grąžintų paskolų naudojamos programoms finansuoti, kurias patvirtino Šiaulių miesto savivaldybės taryba:

2015 m. sausio 29 d. sprendimu Nr. T-2 „Dėl Šiaulių miesto savivaldybės privatizavimo fondo 2015 metų sąmatos patvirtinimo“;

2015 m. kovo 26 d. sprendimu Nr. T-97 „Dėl Šiaulių miesto savivaldybės tarybos 2015 m. sausio 29 d. sprendimo Nr. T-2 „Dėl Šiaulių miesto savivaldybės privatizavimo fondo 2015 metų sąmatos patvirtinimo“ pakeitimo“;

2015 m. gegužės 28 d. sprendimu Nr. T-133 „Dėl Šiaulių miesto savivaldybės tarybos 2015 m. sausio 29 d. sprendimo Nr. T-2 „Dėl Šiaulių miesto savivaldybės privatizavimo fondo 2015 metų sąmatos patvirtinimo“ pakeitimo“;

2015 m. birželio 25 d. sprendimu Nr. T-201 „Dėl Šiaulių miesto savivaldybės tarybos 2015 m. sausio 29 d. sprendimo Nr. T-2 „Dėl Šiaulių miesto savivaldybės privatizavimo fondo 2015 metų sąmatos patvirtinimo“ pakeitimo“.

1. **Ilgalaikis turtas (ilgalaikis finansinis turtas)– 631449,86 Eur, iš jų:**

1.1. 1999 – 2002 metais iš Privatizavimo fondo buvo suteiktos beprocentinės paskolos 17-ai Basanavičiaus g. 74 gyventojų namo statybai pabaigti 173772,01 Eur (600000 Lt). Grąžinimo terminas iki 2025 m. birželio mėn. (vienam gyventojui iki 2026 m. birželio mėn.). 2015-06-30 liko 12 paskolų gavėjų, kurie turi grąžinti 62547,87 Eur, iš jų po vienų metų gautinos ilgalaikės paskolos dalis sudaro 12244,27 Eur. Ilgalaikės paskolos Basanavičiaus g. 74 sudaro 50303,60 Eur.

1.2. Ilgalaikių paskolos kitiems subjektams amortizacija – (11392,09) Eur.

1.3. Kitas ilgalaikis turtas - privatizuojamų akcijų paketas – 646936,97 Eur. Padidėjo 276963,62 Eur, lyginant su I ketvirčiu, nes buvo perduotos UAB „Šiaulių turgus“ akcijos. Jų nuvertėjimas - (54398,62 Eur).

1. **Trumpalaikis turtas – 927979,45 Eur, iš jų:**

2.1. Atsargos – Ilgalaikis turtas, skirtas parduoti – 441283,47 Eur, iš jų:

2.1.1. Likutinė vertė – 1301775,22 Eur;

2.1.2. Nuvertėjimas – (860491,75) Eur.

2.2. Išankstiniai apmokėjimai (Ateinančių laikotarpių sąnaudos) – 136801,25 Eur., tai VSS pervestos ir dar nepanaudotos lėšos programoms vykdyti.

2.3. Per vienus metus gautinos sumos – 5883,20 Eur, iš jų:

2.3.1. Paskolos Basanavičiaus g. 74 gyventojų namo statybai pabaigti po vienų metų

gautinų sumų einamųjų metų dalis sudaro 12244,27 Eur;

2.3.2. Paskolos Basanavičiaus g. 74 gyventojų namo statybai pabaigti po vienų metų

gautinų sumų einamųjų metų dalies nuvertėjimas – (6361,07) Eur.

2.4. Pinigai atsiskaitomojoje sąskaitoje – 344011,53 Eur (Likutis 2015-01-01 – 145124,58 Eur).

**3.** **Finansavimo sumos – 1033821,82 Eur** (pridedama 20-ojo VSAFAS 4 priedas) **iš jų:**:

3.1. Iš valstybės biudžeto ilgalaikiui turtui įsigyti – 125326,02 Eur, iš jų: gautos – 125342,42 Eur; panaudotos – 16,40 Eur.

3.2. Iš savivaldybės biudžeto – 538522,45 Eur, iš jų: gautos – 724074,88 Eur; panaudotos – 18552,43 Eur .

3.3. Iš kitų šaltinių – 369973,35 Eur, iš jų: gautos – 369973,35; panaudotos – 0 Eur.

**4.** **Trumpalaikiai įsipareigojimai 30743,00 Eur, iš jų:**

4.1. Mokėtinos finansavimo sumos VSS (Gautos VSS paraiškos apmokėjimui pagal patvirtintas programas) – 30744,00 Eur.

4.2. Kiti trumpalaikiai įsipareigojimai – (1,00 Eur). Gautas 1 garantinis įnašas už aukcione

parduodamą objektą, vyksta teisinės procedūros.

**5. Grynasis turtas (sukauptas perviršis ar deficitas) – 556350,49 Eur, iš jų:**

5.1. Einamųjų metų perviršis – 364370,28 Eur.

5.2. Ankstesnių metų perviršis – 191980,21 Eur.

**6. Pagrindinės veiklos pajamos – 484667,95 Eur, iš jų:**

6.1. Finansavimo pajamos -185568,83 Eur (parduotas turtas), iš jų:

6.1.1. iš valstybės biudžeto – 16,40 eur;

6.1.2. iš savivaldybės biudžeto – 185552,43 Eur.

6.2. Pagrindinės veiklos kitos pajamos – 299099,12 Eur, iš jų:

6.2.1. Apskaičiuotas pelnas iš ilgalaikio materialiojo turto pardavimo – 298610,97 Eur.

6.2.2. Gauti delspinigiai už pradelstus paskolų grąžinimo terminus – 13,44 Eur.

6.2.3. Gauti delspinigiai už pradelstus privatizuojamų objektų dalinių įnašų terminus – 124,71 Eur.

6.2.4. Registracijos mokestis (už dalyvavimą aukcione) – 350,00 Eur.

**7.** **Pagrindinės veiklos sąnaudos – 66505,91 Eur, iš jų:**

7.1. Finansavimo (programoms vykdyti) – 66402,81 Eur, iš jų:

7.1.1. VSS finansavimo sąnaudos – 66002,81 Eur;

7.1.2. Kitų subjektų finansavimo sąnaudos – 400,00 Eur.

7.2. Nuvertėjimo sąnaudos (Paskolos Basanavičiaus g. 74) – 103,10 Eur.

**8. Pagrindinės veiklos** **perviršis ar deficitas – 418162,04 Eur.**

**9. Finansinės ir investicinės veiklos rezultatas – (53791,76) Eur , iš jų:**

9.1. Apskaičiuotos banko palūkanos už laikomas lėšas atsiskaitomojoje sąskaitoje – 53,86 Eur.

9.2. Apskaičiuota amortizacijos suma pagal rinkos palūkanų normą – 553,00 Eur.

9.3. Vertybinių popierių perkainojimo nuostoliai (akcijų nuvertėjimas) –(54398,62 Eur).

**10. Grynasis perviršis ar deficitas – 364370,28 Eur.**

**11. Investicinės veiklos pinigų srautai**

Per ataskaitinį laikotarpį Basanavičiaus g. 74 paskolų gavėjai grąžino 2510,82 Eur.

**12. Nebalansinėje sąskaitoje apskaitomi**

Basanavičiaus g. 74 namo gyventojų delspinigiai, kurie susidarė laiku nesumokėjus suteiktų paskolų įmokas pagal nustatytus grafikus – 3673,91 Eur.

Daugiausia skolos (įmokų ir delspinigių) turi namo gyventoja D.Vaičiulienė. Teismo sprendimu, kuris įsigaliojo 2015-05-26, buvo priteista skola ir sumažinti delspinigiai 5629,24 Eur, tačiau ji ir toliau nemoka.

Šiaulių miesto savivaldybės tarybos 2013 m. spalio 31d. sprendimu Nr. T - 256 „Dėl skolos mokėjimo“ Valerijui Kudrešovui suteikta galimybę susidariusią iki 2013 m. spalio 10 d. skolą padengti per 18 mėn. pagal pateiktą grafiką. Paskolos gavėjas terminų nesilaiko ir įmokų nemoka.

Vitalijos Levickytės priteistą skolą išieško ir į Privatizavimo fondo sąskaitą perveda antstoliai.

Skolininkams siunčiami raginimai, kad apmokėtų susidariusias įmokų bei delspinigių skolas.

Apie skolas ir mokėjimus informuojamas Turto valdymo skyriaus Privatizavimo ir viešųjų pirkimų poskyris. Duomenys teikiami Teisės skyriui.

Savivaldybės administracijos direktorius Eduardas Bivainis

Finansų skyriaus vedėjo pavaduotoja Irmina Volskienė